Source: http://www.ekmk.hu/index.php/1956-vp-megye/megtorlas
Timestamp: 2018-09-23 10:32:54
Document Index: 28895780

Matched Legal Cases: ['bíróság ', 'bíróság ', 'Bíróság\n', 'bíróság ', 'bíróság ', 'Bíróság\n', 'bíróság ', 'bíróság ', 'bíróság ', 'bíróság\n', 'bíróság ', 'bíróság ', 'Bíróság ', 'bíróság ', 'Bíróság ']

/Megtorlás
Üzenet Szibériába
Szibéria vaksi bánya
Elszánt erőtök meg ne törje!
Ma érik példátok gyümölcse.
A lelkünk vérzik veletek
S üzenjük: bízva várjatok,
Felnyitja rozsdás záratok
A barátság és szeretet.
Szelíd remény suhogva jár
Az éjsötét sikátorokban
S élesztgeti, ki földre dobban:
Nem tart soká a próba már.
Mit a zsarnokság alkotott:
Ledől a börtön - kint szabadság
Vár, s a testvérek visszaadják
Tündöklő-tiszta kardotok.
A legfontosabb Veszprém megyei vonatkozású perek
Dr. BRUSZNYAI ÁRPÁD ÉS TÁRSAI
Veszprém megyei Nemzeti Bizottság
Vádirat száma és dátuma: B. II. 011/1957., 1957. augusztus 16.
Elsőfokú bíróság és tanácsvezető bíró: Győri KB., Vetési Béla
Elsőfokú ítélet száma és dátuma: B. 013/1957., 1957. október 19.
Másodfokú bíróság és tanácsvezető bíró: MNK LB. KK Kt., Szimler János
Másodfokú ítélet száma és dátuma: Katf. Kt. 0163/1957., 1958. január 7.
rendű vádlott Vádlott neve Elsőfokú ítélet
(év/hó) Másodfokú ítélet
(év/hó)
I. Dr. Brusznyai Árpád éf. halál
II. Kiss Gaál Imre 10 5
III. Domány László 10 8
IV. Dr. Horváth Ferenc 5 4
V. Lóránd Imre 4 6
VI. Dr. Jónás Oszkár 2 3
VII Bíró Oszkár 2 1
VIII Monori Gyula 1/6 hh.
IX Ferenczy László 2 hh.
X. Maczkó Miklós 3/6 2/6
XI. Perge Imre 2 1
XII Éva Sándor 1 hh.
KB.: Katonai Bíróság
MNK LB. KK.: Magyar Népköztársaság Legfelsőbb Bíróságának Katonai Kollégiuma
B.: büntető
Kt.: külön tanács
Katf.: katonai fellebbviteli
hh.: helybenhagy (jogerőre emel)
éf.: életfogytiglani
FEJES LAJOS ALEZREDES ÉS TÁRSAI
Keszthelyi Forradalmi Bizottság
Vádirat száma és dátuma: B. II. 017/1957., 1957. október 11.
Elsőfokú bíróság és tanácsvezető bíró: Győri KB., Pinczés István
Elsőfokú ítélet száma és dátuma: B. 016/1957., 1957. december 24.
Másodfokú bíróság és tanácsvezető bíró: MNK LB. KK. Kt., Sömjén György
Másodfokú ítélet száma és dátuma: Katf. Kt. 103/1958., 1958. március 11.
I. Fejes Lajos alez. 10 5
II. Mátyás József őrgy. 5 3/6
III. Losonczi János őrgy. 7 4
IV. Nyiri József szds. 8 4
V. Szanthoffer József szds. 4 3
VI Varga András fhdgy. 6 2/6
VII Varga Ferenc 3/6 hh.
VIII Turáni Miklós fhdgy. fm. -
IX. Kostyál István fm. -
X. Horváth Sándor 6 4
XI Tarnai Antal fm. -
XII. Nánási József* halál hh.
XIII. Tóth István* halál hh.
XIV. Tikos László* 8 hh.
XV. Gaál Károly* 8 hh.
XVI. Molnár Albert* 10 hh.
XVII. Kovács István* halál hh.
XVIII. Leiner Lajos* halál hh.
*Távollétében ítélték el.KB.: Katonai Bíróság
fm.: felmentett
alez.: alezredes
őrgy.: őrnagy
szds.: százados
fhdgy.: főhadnagy
GUCSI ISTVÁN ŐRNAGY ÉS TÁRSAI
Tapolcai Forradalmi Tanács
Vádirat száma és dátuma: B. II. 1004/1957., 1958. február 19.
Elsőfokú ítélet száma és dátuma: B. 68/1958., 1958. április 23.
Másodfokú bíróság és tanácsvezető bíró: MNK LB. KK. Kt., Szíjártó Károly
Másodfokú ítélet száma és dátuma: Katf. Kt. 544/1958., 1958. augusztus 11.
rendű vádlott
Vádlott neve
Gucsi István őrgy.
Hilinger János fhdgy.
Kisteleki János
Kopacz Károly
Soós Gyula szds.
Laczai András
Wolmuth Frigyes
Szilágyi Ferenc szds.
DR. GULÁCSI SÁNDOR ÉS TÁRSAI
Vádirat száma és dátuma: 1957. Tük. Bül. 012., 1957. augusztus 21.
Elsőfokú bíróság és tanácsvezető bíró: Veszprém MB., Nádasi Gyula
Elsőfokú ítélet száma és dátuma: 771/1957., 1957. október 22.
Másodfokú bíróság és tanácsvezető bíró: MNK LB., Fehérváry Árpád
Másodfokú ítélet száma és dátuma: Bf. 360/1958., 1958. április 2.
I. Dr. Gulácsi Sándor 5 3/6
II. Szamosi Elemér 4 3
III. Dr. Nyék László 4 3
IV. Molnár G. László 3 2
Tük. Bül.: Titkos ügykezelésű bűnögyi lajstrom
MB.: megyei bíróság
MNK LB.: Magyar Népköztársaság Legfelsőbb Bírósága
Bf.: büntető fellebbviteli
KOHÁNSZKI BÉLA ÉS TÁRSAI
Vádirat száma és dátuma: 1957. Bül. 264., 1957. október 31.
Elsőfokú bíróság és tanácsvezető bíró: Veszprém MB., Borbáth András
Elsőfokú ítélet száma és dátuma: 1055/1957., 1957. december 7.
Másodfokú ítélet száma és dátuma: Bf. 1521/1958., 1958. június 17.
I. Kohánszki Béla 2/6 *
II. Maurer Géza 3 hh.
III. Dr. Miller Lajos 1 hh.
IV. Kisfaludi István 2 hh.
V. Merkler Ferenc 1 hh.
*A másodfokú bíróság új vádlottat új első fokú eljárásra utasította, ezen vádlottat 3 év börtönre ítélték (B. 841/1958.)Bül.: bűnögyi lajstrom
Várpalotai 56-os elítéltek
A Veszprém Megyei Bíróság B.428/1957/47 számú ítélete alapján
Árvai Sándor, segédmunkás 7 év
Bagyula Rudolf, villanyszerelő 6 év
Bálint Károly, vájár 4 év
Bozsó József, vájár 2 év 5 hónap
Bozsó Károly, vájár
Börzsei János, segédmunkás 5 év
Dobos János, csillés 3 év
Dóra Lajos, csillés 6 év
Dreska Ferenc, vájár 9 hónap
Egerszegi Lajos, kohász 9 év
Fekete Márton, kohász 8 hónap
Földi Béla, csillés 5 év
Helt János, gyalus 5 év
Kálni László, raktáros 12 év
Kelemen János, napszámos 10 év
Kertész Albert, földműves 10 év
Kovács Lajos, bányász 11 hónap
Krausz István, bányász ?
Kun István, csillés 1 év
Kun József, vájár 3 év
Kun László 8 hónap
Kurcsics Jenő, vájár 1 év
Loncsárovics József, vájár 2 év 5 hónap
Meldrik István, bányász 6 év
Mike Éva, tanár 14 hónap
Molnár Ferenc, bányász 6 év
Novák Ferenc, bányász 10 év
Páva Erzsébet, pénzügyi előadó 8 év
Rezi József, csillés 12 év
Ribb József, esztergályos 12 év
Rózsás Gyuláné ?
Simodán Mihály, kubikus 4 év
Szakács Károly, vájár 2 év 5 hónap
Szántó Lajos, kovács 8 év
Szelőczei István, lakatos 5 év
Tax Zoltán, gépkocsivezető 3 év 5 hónap
Urbán Margit, tanár 14 hónap
Véber Mihály, gépész 12 év
Zátony László, bányamérnök ?
Zulik József, földműves 5 év
Harasta Gyula, technikus halál (távollétében ítélték el)
Szabó Sándor, gépmester halál (távollétében ítélték el)
BRUSZNYAI Árpád (Derekegyháza, 1924. jún. 27. - Bp., 1958. jan. 9.) tanár. 1942-ben a szentesi gimnáziumban érettségizett, és még abban az évben felvették az Eötvös József Kollégiumba, de a felsőfokú tanulmányokat elhúzódó betegsége miatt csak 1944-ben tudta elkezdeni. 1949-ben a budapesti tudományegyetem görög tanszékén szerzett tanári oklevelet. 1951-ben a Homérosz-kérdésről írt tanulmányával doktori címet nyert. Eközben 1947-1950 között a Klasszikafilológiai Intézetben Moravcsik Gyula munkatársa. Katolikus pap bátyját internálták, őt pedig a munkahelyéről elbocsátották. Egy évig a váci papi szemináriumban latint és görögöt tanított. 1952-ben Veszprémbe költözött, a Lovassy László Gimnáziumban tanított, előadásokat tartott, énekkart vezetett. 1956. október 26-án a Veszprém Megyei Forradalmi Tanács tagjának, október 31-én elnökének választották meg. November 4-én a szovjet csapatok fogságába került, de egy hónap múlva szabadon engedték. 1957 elején visszatért Vácra, ahol néhány hónapig a gimnáziumban tanított. 1957 tavaszán a magyar hatóságok letartóztatták és a bíróság október 15-én életfogytiglani börtönbüntetésre, 1958. január 6-án halálra ítélte. Az ítéletet január 9-én hajtották végre és Budapesten őt is a 301-es parcellába temették. Veszprémben tábla és utcanév őrzi emlékét, 1991-ben Díszpolgár címet kapott.
CSÁSZÁR József (Magyaratád, 1929. szept. 29. - Győr, 1957. ápr. 12.) autószerelő. Kovácsnak tanult. 1947-ben Ausztriába emigrált. 1951-ben osztrák határőrök elfogták és a szovjet megszálló szervekkel együttműködve átadták a magyar hatóságoknak. Ötévi börtönbüntetésre ítélték, 1956. március 7-én szabadult. Veszprémbenautószerelőként dolgozott. Október 26-án ő tűzte ki a 48-as emlékműnél a címer nélküli nemzeti zászlót. November 4-én a nemzetőrség tagjaként harcolt a szovjet csapatok ellen a Vár bejáratánál. 1957. március 18-án édesapjával együtt letartóztatták. Győrben, statáriális tárgyaláson fegyver- és lőszerrejtegetés vádjával halálra ítélték és kivégezték.
ERDŐSI Ferenc (Bakonybél, 1935. aug. 9. - Bp., 1958. máj. 10.) katonatiszt. Esztergályosnak tanult és néhány évet szakmájában dolgozott. 1956-ban a Légvédelmi Tiszti Iskola elvégzése után tiszti rangot kapott és Budapesten egy légvédelmi tüzérfelderítő-szakasz parancsnokaként szolgált. November 4-én utasításra felrobbantotta a Hármashatár-hegyi rádió adó-vevő állomást. November 6-án légvédelmi ágyúkkal lőtte a szovjet csapatok feltételezett állásait. Egy hét múlva jelentkezett a karhatalomba, ott 1957. augusztus 13-ig, letartóztatásáig szolgált. Közben az MSZMP tagjai sorába lépett. 1958. május 8-án halálra ítélték, és két nap múlva kivégezték.
Berta József (Veszprém, 1934. 05. 13. - Bp., 1958. 01. 02) Szüleit nem ismerte, menhelyi gyerek volt. A nyolc általános elvégzése után a Veszprémi Könyvterjesztő Vállalatnál helyezkedett el. Megnősült, két gyermeke született, 1954. novemberében hívták be sorkatonai szolgálatra. A forradalom alatt Várpalotán teljesített szolgálatot. 1956. október 25-én elhagyta az alakulatát és bekapcsolódott a helyi forradalmi eseményekbe. Részt vett a Hajmáskér felől érkező szovjet gépkocsioszlop megtámadásában, mely támadás során 14 szovjet katona esett el. Ezenkívül számos egyéb akciónak is részese volt (laktanya megtámadása, ÁVH-sok felkutatása stb.). A szabadságharc leverése után visszatért alakulatához, ahonnét december elején szerelt le. 1957. február 14-én tartóztatták le. Első fokon szervezkedés vádjával életfogytig tartó szabadságvesztésre ítélték. Ezt a másodfokon eljáró különtanács Szimler János hadbíró alezredes vezetésével halálbüntetésre súlyosbította. Az ítéletet 1958. január 2-án végrehajtották.
Babolcsai Istvánt (Balatonkenese, 1905. 04. 12. - Bp., 1958. 03. 06.) 1957. június 20-án tartóztatták le. Első fokon szervezkedés vádjával halálra ítélték, mely ítéletet a másodfokon eljáró különtanács Szimler János hadbíró alezredes elnökletével jogerőre emelt. Az ítéletet 1958. január 6-án végrehajtották.
A hat elemi elvégzése után a kőműves szakmát tanulta ki. Nős volt, négy gyermek apja. 1956. november 4-én csatlakozott az egyik székesfehérvári fegyveres csoporthoz, majd amikor a különböző csoportosulások egyesültek, a fegyveresek parancsnoka lett. Másnap minden ellenállás nélkül elfoglalták a székesfehérvári rádióállomást, ahol kiépítették a védelmet. Személyesen is részt vett két szovjet katonával vívott tűzharcban. Délutánra a bázist egyre többen hagyták el, végül este Babolcsai feloszlatta a csapatot és maga is hazament.
Modori Sándort (Borszörcsök, 1932. 11. 20. - Bp., 1958. 10. 07.) 1957. július 29-én tartóztatták le. Első fokon szervezkedésben való részvétel és rablás vádjával halálra ítélték. A Szimler János hadbíró alezredes vezetésével másodfokon eljáró különtanács az ítéletet jogerőre emelte és az elítéltet 1958. október 7-én kivégezték.
Az öt elemi elvégzése után cselédként dolgozott. 1943-ban behívták katonának, 1944 karácsonyán szovjet hadifogságba esett. 1947. december 3-án jött haza. Budapestre költözött, ahol a KSH-nál hivatalsegéd lett. 1951-től vájárként dolgozott, nős volt, két gyermek apja. 1956. október 31-én csatlakozott Kovács Dezső Wesselényi utcai felkelőcsoportjához. November 4-ét követően részt vett a szovjet csapatok elleni küzdelemben, november 6-án feladta a kilátástalannak ítélt harcot és hazament.
Kósa Pált (Balatonfüred, 1921. 01. 25. - Bp., 1959. 08. 05.) 1956. november 12-én tartóztatták le. Első fokon szervezkedés kezdeményezése és vezetése, valamint társadalmi tulajdon sérelmére elkövetett bűncselekmények vádjával halálra ítélték. Az ítéletet az LB. Népbírósági Tanácsa Borbély János elnökletével jogerőre emelte. 1957. augusztus 5-én kivégezték.
A négy polgári elvégzése után asztalosnak tanult, majd apja műhelyében dolgozott. 1942-ben megnősült, két lánya született. Ugyanebben az évben behívták katonának, 1946-ban szerelt le. Kizárták az MDP-ből, mert "ellenséges" propagandát fejtett ki és letagadta múltját (apja 1938-ban belépett a nyilaskeresztes pártba). Október 23-án részt vett az újpesti tüntetésen, jelen volt a kerületi kapitányság és a tanácsháza elfoglalásakor. Tagja lett a Nemzeti Bizottságnak. November 4-én fegyveres ellenállásra szólította fel a lakosságot. Tizenkét teherautónyi fegyvert és lőszert szerzett, majd a Nemzeti Bizottság tagjaival együtt illegalitásba vonult. November 8-án harcérintkezésbe kerültek a benyomuló szovjet csapatokkal. 11-én felvették a kapcsolatot a kerületi tanáccsal, hogy tárgyaljanak az együttműködésről. A találkozón letartoztatták. A halálos ítélet kihirdetését követően öngyilkosságot kísérelt meg a börtönben.
Varga Gusztáv (Petrozsény, 1919. - Veszprém, 1957. március 26.) bányamérnök. Őt nem bírósági ítélet alapján végezték ki, neve azonban mindenképp ide kívánkozik, mint Ajka tragikus sorsú mártírja. Sopronban szerzett bányamérnöki oklevelet. 1945 után először a Borsod-megyei Ormosbányán üzemvezető, majd az ajkai bánya főmérnöke lett. A forradalomban semmiféle szerepet nem töltött be, abban aktívan nem vett részt. Ezért is érthetetlen, hogy miért verték agyon a karhatalmisták! A Fehér József főhadnagy parancsnoksága alatt álló karhatalmi század katonái 1957. március 12-én előbb Ajkán, majd Devecserben többször is brutálisan bántalmazták, innét Veszprémbe szállították, ahol a kórházban belehalt sérüléseibe. A verésben résztvettek ellen a Győri Katonai Bíróság eljárást indított. Jellemző, hogy a legsúlyosabb ítélet 6 hónap börtön volt 3 év próbaidőre felfüggesztve! Nem engedték Ajkán eltemetni, sírhelyét a veszprémi alsóvárosi temetőben jelölték ki. Özvegyétől és három gyermekétől még azt is megkövetelték, hogy ne sírjanak a temetésen.
Az 1956-ban a Szovjetunióba hurcolt veszprémi egyetemisták, oktatók és nemzetőrök
Az elhurcolt egyetemisták és oktatók
1. Amirich László 23. Klug Ottó 45. Rikk József
2. Balogh Lajos 24. Kocsi Géza 46. Salakta István
3. Balogh Vilmos 25. Kormos Ferenc 47. Schrötter Ferenc
4. Bernolák Béla 26. Kovács Zoltán 48. Schwantner László
5. Csáky Tamás 27. Kozorics István 49. Simon Ferenc
6. Csapó Zoltán 28. Laky János 50. Skrabák Lajos
7. Csetényi József 29. Lázár Ferenc 51. Simon Tibor
8. Csizmár József 30. Magyar Balázs 52. Somogyi Antal
9. Domokos Zoltán 31. Magyari Sándor 53. Szijj Ferenc
10. Drávucz Jenő 32. Mogyorósi Sándor 54. Szikszai Ferenc
11. Fehérvári János 33. Mohácsy Tibor 55. Szücs Ferenc
12. Fuchs Pál 34. Monostory László 56. Szűcs István
13. Füredi Zoltán 35. Nagy Endre 57. Tótok Sándor
14. Gaál Vilmos 36. Nagy Ottó 58. Vajda Sándor
15. Galambszegi Árpád 37. Nagy Sándor 59. Vastagh Mihály
16. Gémes István 38. Országh Imre 60. Vékony Ferenc
17. Gelencsér Ferenc 39. Páll Csaba 61. Vígh Antal
18. Grosch Béla 40. Pap János 62. Vincze László
19. Horváth Lajos 41. Persay Gyula 63. Virág Pál
20. Kaczander Károly 42. Péterfi Tibor 64. Vörös Károly
21. Kánits Lajos 43. Petri Vilmos 65. Wlastisch László
22. Kiss Gábor 44. Pfeiffer Gyula
Az elhurcolt nemzetőrök
66. Boncz József 75. Holl Nándor 84. Mostis László
67. Csiszer Gusztáv 76. Illikmann Sándor 85. Óhegyi Károly
68. Csicsics Péter 77. Juhász János 86. Somhegyi György
69. Ebel Dénes 78. Kelemen János 87. Strenner József
70. Ferrnczi Béla 79. Kilián Zoltán 88. Szűcs László
71. Gérez Jenő 80. Kurucz Pál 89. Tatai József
72. Gábler József 81. Légrádi Mihály 90. Tóth József
73. Göndöcs Ferenc 82. Linczmajer János 91. Süte (Somlai) Tivadar
74. Hortoványi Gyula 83. Lukácsi György 92. Bércz Jenő
Várpalotai 56-os internáltak
Bőhm József, rendőr százados
Dreska Ferenc, vájár
Győrffy Georgina, tanár
Kelemen Károly, tanácselnök-helyettes
Kovács Lajos, bányász
Lucza Károly, technikus
Martos Lajos, gyáregység-vezető
Molnár Tamás, tisztviselő
Nagy Ferenc, rendőr
Sass Lajos, asztalos
Szép Endre, főmérnök
Szij Rezső, református lelkész
Szobonya Károly, geológus
Thomházy Vilmos, mérnök
Völgyi József, lakatos
1956 kézikönyve / [... főszerk. Hegedűs B. András] ; [... m.társai Beck Tibor, Germuska Pál]. - Budapest : 1956-os Intézet, 1996. - 3 db ; 25 cm
3. köt.: Megtorlás és emlékezés / [szerk. Kende Péter] ; [a köt. összeáll. ... Szakolczai Attila et al.] ; [az adatok összegyűjtésében közrem. Cseh Zita]. - 389 p.
Forradalom és szabadságharc Veszprémben 1956 : tények, dokumentumok, visszaemlékezések / Mészáros Gyula ; [szerk. Praznovszky Mihály]. - Veszprém : Művészetek Háza, 2001 (Veszprém : Prospektus Ny.). - 574, 48 p., [28] t. : ill. ; 24 cm
Némák szóra kelnek : várpalotai emlékkönyv / gyűjt. és szerk. Fakász Tibor ; a fényképeket kész. Molnár Tamás, Leitner Ferenc, Scharf Imre. - [Várpalota] : Fakász T., cop. 1993. - 222 p., [50] t. : ill. ; 21 cm